Bezirke des Kantons Appenzell Innerrhoden
De Kantoo Appezöll Inneroode häd sächs Bezirk, aber ke Gmëënde. Allerdings öbernemmid d Bezirk en Tääl Funktione vo de Gmëënde. Dä ander Tääl öbernennt de Kantoo.

De Hoptort isch Appezöll, wo hoptsächlich uf em Gebiet vom Bezirk Appezöll, aber en Tääl o uf em Gebiet vo Rüüti ond Schwendi liid. Dromm giids döt ono d Füürschaugmëënd, wo fö s ganz Gebiet vom Hoptort zuestendig ischt. Im ganze Kantoo häts oogfoor 16'000 Iiwohner.

Exklave 
De Bezirk Oberegg ischt en Exklave ond ischt sölbe i dröi Gebiet uftäält, wo ali ke diräkti Veböndig zom restlige Kantoosgebiet hönd. E wiiteri Exklave isch ono s Chlooste Wonnestää, wo zom Bezirk Schlatt-Hasle ghööt. Dai ischt rondomi Tüüfe AR.